Twickenham Bridge

Twickenham Bridge je oblúkový cestný most preklenujúci rieku Temža v londýnskej časti Richmond. Most bol prvým veľkým železobetónovým trojkĺbovým mostom v krajine. Výstavba začala 1. júna 1931 a architektom mosta bol Maxwell Ayrton. Výstavba stála 217 300 libier. Otvorený bol 3. júla 1933 Eduardom, Princom z Walesu, ktorý sa v ten deň zúčastnil aj otvárania mostov Hampton Court Bridge a Chiswick Bridge. Tri oblúkové rozpätia nad Temžou majú dĺžku 30 m, 31,8 m a 30 m; bočné oblúkové rozpätia majú dĺžku 17 m. Šírka vozovky je 12,2 m a chodníky nachádzajúce sa po stranách vozovky sú 4,6 m široké. Výška mosta nad hladinou Temže pri nízkom prílive je 8,5 m. V roku 1994 bol most opravovaný. Referencie Iné projekty Commons ponúka multimediálne súbory na tému Twickenham Bridge Externé odkazy Twickenham Road Bridge v databáze Structurae Zdroj SMITH, Denis. London and the Thames Valley. [s.l.] : Thomas Telford, 2001. Dostupné online. ISBN 9780727728760. S. 46-7. (po anglicky)